
Min spirituelle rejse










FORORD


Mit navn er, Benny John Illemann, jeg er født den 20 november 1958 og er opvokset på landet.


Jeg vil i denne bog fortælle om min spirituelle rejse, mine oplevelser, og hvordan det hele begyndte.


Alle navne er opdigtede (undtagen mit eget)


Der vil være beskrivelse af, hvordan du kan blive spirituel.


Hvad det indebærer; både fordele og ulemper.


Alle fortællinger og oplevelser er mine egen.


God fornøjelse.










BEGYNDELSEN


Jeg har altid troet, at der var mere mellem himmel og jord end man kan se. At jeg havde evner som clairvoyant, havde jeg bestemt ikke troet på. Det ændrede sig, meget hurtigt, under en depression jeg havde for mange år siden. Efter jeg havde siddet i en lænestol i næsten et år, ude af stand til at lave noget, blev jeg enig med mig selv om, at den eneste, der kunne ændre det, var mig selv, så jeg prøvede at komme ud mellem mennesker igen. På et tidspunkt deltog jeg i et weekendophold for ca. 30 singler. Lørdag eftermiddag kom en mand hen til mig for at stille mig om en hel masse spørgsmål om livet, og hvad han skulle gøre i sin givne situation. Jeg tænkte ved mig selv, hvorfor spørge mig om det? Jeg kendte ham jo ikke og havde selv svært ved livet på det tidspunkt, men jeg svarede ham. Jeg kan ikke huske, hvad jeg svarede ham. Det var først efter min opvågning, at jeg fandt ud af, at jeg fik hjælp oppefra til at sige lige nøjagtig dét, han havde brug for at høre. Jeg mødte ham igen 2 uger efter, ren tilfældigt, hvor han trak mig til side, spurte om jeg kunne huske, hvad jeg havde sagt til ham. Jeg svarede ja, selvom jeg ikke kunne, men ville ikke være uhøflig. Han fortalte mig nu, at jeg havde reddet hans liv, det var hans plan, at det skulle være hans sidste fest, og han ville tage sit eget liv, når han kom hjem. Det gjorde han ikke, for dét jeg havde sagt, gav ham igen mod på livet. Jeg var målløs, vidste ikke hvad jeg skulle svare. Vi fortsatte med at snakke, og han endte med at blive min ven og hjalp mig i gang.


Nu begyndte det så med små oplevelser hjemme. Jeg var på det tidspunkt ved at bygge et hus, så jeg havde lavet en gammel stald om til beboelse, det var måske småt, men lige dét jeg havde brug for. Så ind imellem kom der håndværkere, som skulle lave det jeg ikke selv måtte lave. Der blev banket på døren kl. 7 hver morgen, med der var ingen udenfor. Til sidst sagde jeg, at nu ville jeg ikke stå op kl. 7 for at åbne døren mere. Hvis det var en håndværker, så måtte han banke 2 gange, og så stoppede det.


På det tidspunkt var det normalt, at der blev vist film, på sociale medier, hvor der til sidst kom et gespenst op i hovedet på dig, så man skulle blive bange, jeg havde en skraldepose stående et sted, hvor den havde fået lov til at stå i over en uge, ikke en der lugtede naturligvis – jeg sad og så sådan en video og i dét øjeblik gespenstet kom ud imod skærmen, væltede skraldeposen, jeg grinede hjerteligt og udbrød; ”blev du bange for en af dine egne”.


En aften, jeg var på vej i seng, mærkede jeg noget tungt lægge sig på mine ben, jeg blev lidt nervøs, indtil jeg vidste, hvad det var, det var min hund, som jeg havde, da jeg var teenager, jeg sagde højt, hvor er det dejligt, at du kommer og besøger mig, lidt efter forsvandt trykket på mine ben igen. En tidlig morgen vågnede jeg ved, at jeg skulle ud på wc. Det er meget usædvanligt for mig. Den gamle stald jeg havde lavet om, var faktisk en stor firkant, hvor jeg i det ene hjørne, havde bygget et badeværelse op, så køkken, stue og soveværelset var i en stor vinkel, hvor soveværelset var afskærmet af et gardin. Da jeg kom ud bag gardinet, så jeg en lysende skikkelse ved døren ud til badeværelset. Jeg kunne kun se omridset af en person, men ikke et ansigt eller træk hos vedkommende kun det omgivende lys. Det var ikke så høj en person, men tydelig. Jeg var på intet tidspunkt bange for det jeg så, men da det gik op for ”væsenet”, at jeg kunne se det, forsvandt det igennem døren, jeg skyndte mig efter det, i håb om at se det eller måske snakke med det, men væk var det.


Jeg begyndte at få mærkelige drømme. Én var, at jeg var i underverden, sådan følte jeg det i hvert fald. Det var stort og mørkt, hvor jeg så 3 herrer sidde bag en skranke, kunne fornemme en mere bagved, men kunne ikke se ham. De spurgte efter et telefonnummer, jeg ville ikke give dem det, især fordi jeg aldrig videregiver andres numre, uden at have fået lov, men også fordi jeg ikke kunne huske det. De befalede mig, at give dem det, meget insisterende, men jeg smilede lidt overbærende af dem, og svarede, at selv om jeg ville, kunne jeg ikke, da jeg ikke kunne huske numre, fordi de jo var i min telefon. De blev ved og lige pludselig stod jeg med en telefon i hånden, jeg smilede endnu mere og fortalte dem, at det nyttede ikke noget, da det ikke var min telefon og nummeret ikke var deri, at min egen ikke ville virke her. Han, der sad bagved, sagde noget, de andre lænede sig bagud for at lytte, hvorefter drømmen sluttede. Jeg tænkte lang tid over den, og hvad den betød, til sidst ringede jeg til min nye ven, spurgte om han kunne drømme tyde, hvilket han ikke kunne, men ville da tænke over den. Efter en længere samtale, spurgte han, om jeg var sikker på, det ikke var mig, der skulle ringe/kontakte én? Det vidste jeg ikke, men det gav faktisk god mening uden, at jeg vidste hvorfor. Der gik kun en uge, så fik jeg svaret.


Jeg tog til en lille fest, hvor jeg var den første gæst udover værtinden og hendes bedste veninde, de sad og snakke om det spirituelle og hun nævnte én med navn. Idet hun sagde navnet, rejste alle min hår sig, og jeg vidste bare, at hende skulle jeg møde.


Jeg fik kontakt med hende, og hun blev en slags mentor for mig et års tid. Efter det år sagde hun til mig: Benny, det du har lært på et år, er der nogen, som er 10 år om at lære, jeg blev helt benovet og lidt rød i hovedet, vidste ikke, hvad jeg skulle sige, andet end ”mange tak”.


Jeg har sidenhen tænkt mange gange på, hvorfor jeg havde det talent. Nu, hvor jeg tænker tilbage, tror jeg, det var fordi jeg accepterede alt uden at stille for mange spørgsmål. Det gik også op for mig, at ”The spirit” havde hjulpet mig mange gange inden min rejse. Især i trafikken, mens jeg var langturschauffør, de måtte have været på overarbejde for at hjælpe mig. Og i dag er jeg dybt taknemmelig for alt, hvad de har gjort for mig.


Jeg tog forskellige kurser, hvor jeg lærte at åbne op for ”The spirit”, brugte flere lærere, da det, ifølge min mening, er bedst at lære fra flere, så det ikke kun er én, man lærer fra, alle muligheder skal bruges.

